open-index/open-wikipedia-markdown huggingface dataset:
Waratton

**Waratton** (død 686) var rikshovmester i Neustria og Burgund ved to anledninger, på grunn av at han opplevde å bli avsatt av sine egen sønn. Hans første periode varte fra 680 eller 681 (da Ebroin døde) til 684, da hans sønn Gistemar avsatte ham og overtok embetet. Men da Gistemar døde i 685, gjenetablerte Waratton  seg snart og fortsatte å styre til han døde i 686. Han skapte fred mellom de tre frankiske kongedømmene og Pipin av Herstal i 681. Hans datter Anstrude giftet seg senere med hertug Drogo av Champagne, Pipins eldste sønn. Ved sin død ble han etterfulgt av sin svigersønn, Berthaire. 

Han giftet seg med Ansflede og hadde to tidligere nevnte barn:

*Gistemar (d. 684), rikshovmester i Neustria og Burgund (682)
*Anstrude, giftet seg først med Berthar, rikshovmester i Neustria og Burgund (684&ndash;687), giftet seg andre gang med Drogo av Champagne.

## Referanser


## Eksterne lenker
* Warato hos Foundation for Medieval Genealogy
Gistemar

**Gistemar** (også kjent som **Ghislemar**, **Gislemar**, **Giselmar;** død 685) var for en kort tid rikshovmester i Neustria og Burgund etter å ha avsatt sin far Waratton i 684. Han gikk i krig med Austrasia og Pipin av Herstal og overvant ham i Namur. Han hersket i omtrent ett år, men etter at han døde, overtok Waratton igjen embetet. 

Hans mor var Ansflede.

## Referanser
Berthar

**Berthar** var rikshovmester i Neustria og Burgund fra 686 til 687. Han var etterfølgeren til Waratton. Han giftet seg med Warattons datter Anstrude.

I motsetning til Waratton, holdt ikke Berthar fred med Pipin av Herstal. I 687 beseiret Pipin ham og Teoderik III ved Tertry i Vermandois. Mange flyktet til det nærliggende klosteret i Péronne og Saint Quentin. Berthar og Teoderik III trakk seg tilbake til Paris. Pipin fulgte etter dem og påtvang dem til slutt en fredsavtale der en av betingelsene var at Berthar skulle forlate sitt embete. I den påfølgende krangelen, drepte Berthar sin svigermor Ansfled. Berthar flyktet. Hans kone giftet seg med Pipins eldste sønn Drogo, hertug av Champagne, og Pipin ble rikshovmester i Neustria og Burgund uten motstand.

Berthar døde enten høsten 688 eller tidlig i 689.

## Referanser


## Litteratur
* Eugen Ewig: *Die Merowinger und das Frankenreich*. Kohlhammer, 2006, ISBN 978-317019473-1.
* Paul Fouracre, Richard A. Gerberding (Hrsg.): *Late Merovingian France: history and hagiography, 640-720*. Manchester University Press ND, 1996, ISBN 978-071904791-6.
* Friedrich Prinz: *Deutschlands Frühgeschichte. Kelten, Römer und Germanen*. Klett-Cotta, Stuttgart 2003, ISBN 3-608-94368-4.
* Horst Ebling: *Prosopographie der Amtsträger des Merowingerreiches. Von Chlothar II. (613) bis Karl Martell (741)*. (Beihefte der Francia, 2). Wilhelm Fink, München 1974, ISBN 3-7705-1203-0 (Online)
Parenteral terapi

**Parenteral terapi** (fra gresk: *παρα-*, *para-*, „ved siden av-“, *έντερο(ν)*, *éndero(n)*, „tarmen“) betegner enhver administrasjon av legemidler til kroppen som går utenom fordøyelseskanalen. 

Eksempler er intravenøs, subkutan eller intramuskulær injeksjon, transdermalt (gjennom huden)) eller via slimhinne.

## Parenterale legemiddelformer
* Injeksjonsvæsker
* Infusjonskonsentrater
Nordebert

**Nordebert** (død 697) var hertug av Burgund og greve av Paris i den siste fjerdedelen av det 7. århundre. Han var en trofast tilhenger av Pipin av Herstal som gav ham ansvaret for Neustria og Burgund (som en slags regent) etter slaget ved Tertry i 687. Pipins sønner ble gitt rikshovmestertitlene i disse rikene i 695. Nordebert døde i 697 og Burgund gikk til Drogo, sønn av Pipin og rikshovmester i Burgund.

## Referanser
Sri Lanka Monitoring Mission

**Sri Lanka Monitoring Mission** (SLMM) var en internasjonal observatørgruppe som overvåket våpenhvileavtalen mellom regjeringen i Sri Lanka og Tamiltigrene (LTTE) mellom 2002 og 2008. Gruppen var sammensatt av sivile observatører fra de nordiske land og ledet av Norge. Totalt var 322 internasjonale observatører engasjert i gruppen, som ble oppløst 2. januar 2008 da våpenhvilen brøt sammen og gruppens mandat forsvant.

## Opprettelsen

Med mandat fra våpenhvileavtalen (CFA – Cease Fire Agreement) signert av Sri Lankas regjering og Tamiltigrene, ble SLMM etablert den 22. februar 2002 for å arbeide for kommunikasjon mellom de to partene, og overvåke hvorvidt de overholdt punktene i fredsavtalen.

SLMM hadde sitt hovedkvarter i Sri Lankas hovedstad Colombo og hadde innledningsvis seks distrikskontorer i nord og øst: Mannar, Jaffna, Trincomalee, Batticaloa, Ampara og Vavuniya. Observatørstyrken hadde også et liaisonkontor ved LTTEs hovedkontor i Kilinochchi. SLMM hadde to grupper for overvåking av havområdene og kysten, men disse ble nedlagt tidlig i 2006.

## Kritikk av mandatet
 
Sri Lanka Monitoring Mission fikk kritikk fra flere hold. Fra singalesisk side ble SLMM anklaget for å ta «med silkehansker» på brudd på våpenhvileavtalen fra LTTE. Fra menneskerettighetsorganisasjoner som Amnesty International og Human Rights Watch ble SLMM beskyldt for å ignorere begge parters brudd på menneskerettigheter. Etter Karunafraksjonens brudd med LTTE ble SLMM kritisert av LTTE for å ikke ta opp regjeringsstyrkenes angivelige støtte til Karunas styrker. SLMM ble også kritisert for å ikke ha mulighet til å sette makt bak sine avgjørelser.

SLMMs syn var at deler av kritikken kunne tilskrives partene i konflikten. SLMM var ikke en fredsbevarende styrke og hadde ikke mandat til å gripe inn i konflikter selv. SLMM hevdet at det er partene som «eier» våpenhvilen, og som må ta ansvar for sine handlinger.

## Avviklingen

LTTE ble av EU den 29. mai 2006 listet som en organisasjon som var involvert i terror, reaksjonen fra LTTE var å kreve at de SLMM-observatører som kom fra EU-land måtte trekke seg ut innen utgangen av august. SLMM avviklet da bemanningen i Mannar og Ampara. Fra 1. september 2006 ble den norske generalmajor Lars Johan Sølvberg ny sjef for SLMMs om lag 20 monitorer fra Island og Norge. På grunn av vanskelige sikkerhetsforhold trakk SLMM seg tilbake til hovedstaden Colombo tidlig i 2007, men grupperte medio 2007 ut igjen til de opprinnelige områdene. Denne gang organisert rundt to regioner, Nord og Øst. Våpenhvileavtalen ble formelt sagt opp av regjeringen i Sri Lanka den 2. januar 2008 og med de 14 dagers varsel som avtalen fastsatte, opphørte SLMM å eksistere mvf 16. januar 2008 og hovedstyrken forlot Sri Lanka. Et mindre antall logistikkpersonell ble værende igjen for å foreta den administrative avvikling av misjonen.

## Referanser


## Eksterne lenker
* Våpenhvileavtalen mellom LTTE og regjeringen på Sri Lanka (engelsk)
VM i fotball 2006 – Gruppe A

Resultatene i **gruppe A i [[VM i fotball 2006]]**.

----

----

----

----

----

## Tyskland &ndash; Costa Rica

Fredag, 9. juni 2006 – 18:00
Allianz Arena, München – Tilskuere: 66&nbsp;000

*Dommer: Horacio Elizondo 
*Assistentdommere:
**Dario Garcia 
**Rodolfo Otero 
*4. dommer: Carlos Chandía 
*5. dommer:  Cristian Julio 

## Polen &ndash; Ecuador

Fredag, 9. juni 2006 – 21:00
Veltins-Arena, Gelsenkirchen – Tilskuere: 52&nbsp;000

*Dommer: Toru Kamikawa 
*Assistentdommere:
**Yoshikazu Hiroshima 
**Dae Young Kim 
*4. dommer: Lubos Michel 
*5. dommer:  Roman Slysko 

## Tyskland &ndash; Polen

Onsdag, 14. juni 2006 – 21:00
Signal Iduna Park, Dortmund – Tilskuere: 65&nbsp;000

*Dommere: Luis Medina Cantalejo 
*Assistentdommere: 
**Victoriano Giraldez Carrasco 
**Pedro Medina Hernandez 
*4. dommer: Khalil Al Ghamdi 
*5. dommer: Fathi Arabati 

## Ecuador &ndash; Costa Rica

Torsdag, 15. juni 2006 – 15:00
AOL Arena, Hamburg – Tilskuere: 50&nbsp;000

*Dommer: Coffi Codjia 
*Assistentdommere:
**Celestin Ntagungira 
**Aboudou Aderodjou 
*4. dommer: Mohamed Guezzaz 
*5. dommer:  Brahim Djezzar 

## Ecuador &ndash; Tyskland

Tirsdag, 20. juni 2006 – 16:00
Olympiastadion, Berlin – Attendance: 72&nbsp;000

*Dommer: Valentin Ivanov 
*Assistentdommere:
**Nikolay Gobulev 
**Evgueni Volnin 
*5. dommer: Kevin Stott 
*5. dommer:  Chris Strickland 

## Costa Rica &ndash; Polen

Tirsdag, 20. juni 2006 – 16:00
AWD-Arena, Hannover – Tilskuere: 43&nbsp;000

*Dommer: Shamsul Maidin 
*Assistentdommere:
**Prachya Permpanich 
**Eisa Ghoulom 
*4. dommer: Jerome Damon 
*5. dommer:  Justice Yeboah
Tabanoidea

* klegger
* snipefluer
* ibisfluer
* Oreoleptidae
* Pelecorhynchidae
* Vermileonidae

**Tabanoidea** er en overfamilie av fluer. De er regnet som de mest primitive fluene, og har antenner med mange tydelige ledd. De fleste av artene er middelsstore til store fluer, og har larver som lever i fuktig jord eller i vann. 

Hunnene av noen arter suger blod, også fra mennesker. Gruppen omfatter klegger, snipefluer, ibisfluer og familiene Pelecorhynchidae, Oreoleptidae og Vermileonidae som ikke finnes i Norge.
 
## Systematisk inndeling
Overfamilien blir ofte klassifisert som en infraorden, Tabanomorpha, i moderne, fylogenetiske klassifikasjoner.

* Tovinger, **Diptera**
** Lavere fluer, **Orthorrhapha**
*** **Tabanomorpha**
**** **Tabanoidea**
***** **[[Klegger]],** Tabanidae
***** **[[Ibisfluer]],** Athericidae
***** **[[Oreoleptidae]]**
***** **[[Snipefluer]],** Rhagionidae
***** **[[Pelecorhynchidae]]**
***** **[[Vermileonidae]]**
  
## Eksterne lenker
* 
* Norsk Entomologisk forening – for deg som vil lære mer om insekter.
Ragenfrid

**Ragenfrid** (død 731) var rikshovmester i Neustria og Burgund fra 715 da han fylte vakuumet i Neustria som ble skapt av Pipin av Herstals død, til 718 da Karl Martell etablerte seg endelig over hele det frankiske kongedømmet.  

Hans opprinnelige maktsentrum var Vexin. Dagobert III utnevnte ham i opposisjon til Teodoald, sønn og arving av Pipin, og hans bestemor Plektrude, men han ble ignorert av både Plektrude og Karl.

Ragenfrid og Dagoberts etterfølger, Chilperik II, kjempet i 716 dypt i kjerneområdene til arnulfingernes makt, i Maas og Ardennene. De allierte seg med Dagoberts gamle fiende, hertug Radbod av Frisia og beseiret deres rival Karl nær Köln hvor han hadde blitt beleiret av Plektrude og Teodoald. Ragenfrid forlot område og Chilperik tvang Plektrude til å overgi nesten hele formuen til Austrasia, hennes barnebarns krav til embetet som rikshovmester og anerkjenne Chilperik som konge.

Ved dette vannskillet satte Karl opp sin egen merovingerkonge, Klotar IV. Dagoberts virkelige etterfølger, Chilperik II, ble en fast alliert av Ragenfrid og den neustriske nasjon. Ragenfrid og hans konge allierte seg med Odo den store, hertug av Aquitaine som hadde vært uavhengig siden 715, men ble beseiret ved Amblève (nær Liège) i 716, og i mars 717 ved Vincy, nær Cambrai og i 718 ved Soissons. Ragenfrid var nå helt uten makt og flyktet til Angers, men han gav ikke opp ennå. Da Paris og Loire-dalen ble tatt og Odo gav opp Chilperik som Karl endelig aksepterte (under sin hæl) i 719, gav Ragenfrid opp (720) og ble fratatt embetet, med unntak av hans områder i Anjou.

Neustria gjorde opprør i 724 under Fragenfrid, men de ble enkelt beseiret. Men Ragenfrid gav opp sine sønner som gisler i bytte mot å beholde sitt område. Han døde i 731.

## Eksterne lenker
* Josef Semmler: *Zur pippinidisch-karolingischen Sukzessionskrise 714–723.* I: *[[Deutsches Archiv für Erforschung des Mittelalters]]* bind 33 (1977), s. 1–36. ( Digitalisert)
* Rudolf Schieffer: *Die Karolinger.* 4., omarbeidet og utvidet utgave. Kohlhammer, Stuttgart 2006, ISBN 978-3-17-019099-3, s. 36–38, 44.
Meco

**Meco** (født **Domenico Monardo** 29. november 1939 i Johnsonburg, Pennsylvania, død 25. mai 2023) var en plateprodusent og musiker. Han er kanskje best kjent for disco-versjonen av *[[Star Wars]]*-temaet fra albumet *Star Wars and Other Galactic Funk* fra 1977. Både singelen og albumet solgte til platinaplate i USA. Andre discohits inkluderer «Themes from The Wizard of Oz: Over the Rainbow/We're Off to See the Wizard» (1978), «Star Trek Medley» (1979), «Love Theme from Superman» (1979).

## Referanser


## Eksterne lenker
*
Det forsømte forår

***Det forsømte forår*** (dansk: *Det forsømte forår*) er en roman av den danske billedkunstneren og forfatteren Hans Scherfig. Romanen tilhører den skolekritiske tradisjonen innenfor litteraturen og er blant annet kjent for en episode der en elev dreper sin lærer gjennom å forgifte hans brystkarameller.

## Handling
Lektor Blomme, spesialist på latin og brystkaramell-elsker, blir funnet døende på Østrebro i København. Senere dør han, og man finner spor av gift i kroppen hans. Dette setter i gang en jakt etter morderen, motivet og hvordan lektoren fikk giften i seg. Morderen ble aldri funnet og saken ble satt en strek over og fort glemt. 25 år senere samler en gruppe menn som var lektorens elever seg for å minnes sine skoledager 25 år tidligere. De er nå voksne og mange har fått fremtredende stillinger i samfunnet, som leger, dommere og politimestre. Blant dem finnes det en morder.

Gjennom romanen følger man elevene fra den første skolendagen og gjennom deres skolegang samt utviklingen av en morder.

## I Norge

I Norge ble romanen første gang utgitt i 1972 av Gyldendal Norsk Forlag på originalspråket. Første gang den ble oversatt til norsk var i 1976 på Pax forlag i Nils Werenskiolds oversettelse. Romanen ble sist gitt ut i 1989.

## Beslektede verker som kritiserer skolen
* Alexander Kielland: *Gift* ().
* Jens Bjørneboe: *[[Jonas (roman)|Jonas]]* ().
* Siegfried Lenz: *[[Tysktime]]* ()

## I andre media
*Peter Schrøder: *[[Det forsømte forår (film)|Det forsømte forår]]* Filmatisering fra  med Frits Helmuth som lektor Blomme.
Arild Berg

**Arild Berg** (1975–2019) var en norsk fotballspiller. Han var del av fotballfamilien Berg fra Bodø som sønn av Bodø/Glimt-spilleren Harald «Dutte» Berg, og bror av fotballspillerne Ørjan og Runar Berg, og musikerne Terje og Eli Johanne Berg.

## Biografi
Arild Berg spilte i Tippeligaen for Fotballklubben Bodø/Glimt, der han fikk 113 kamper i serie og cup. Berg var mye plaget av sykdom, og fikk til slutt diagnosen kronisk utmattelsessyndrom i 2005. I 2002 gikk han til Fotballklubben Lyn, men spilte aldri for dem på grunn av sykdommen.

Etter fotballkarrieren var over gikk Berg, sammen med sin bror Runar, inn på eiendomsmarkedet i hjembyen Bodø.

Etter at Runar Berg ga beskjed om at han ville spille gratis for Bodø/Glimt hele 2009-sesongen, fulgte Arild Berg opp og ga  kroner til klubben. Han uttalte til Radio 3 Bodø at det tilsvarte en månedslønn da han spilte for klubben.

22. juni 2019 valgte Arild Berg å avslutte sitt liv. Familiens åpenhet om hendelsen gav mye oppmerksomhet.

## Referanser
 

## Eksterne lenker
*
STS-107

**STS-107** var en romferd med den amerikanske romfergen «Columbia». Hele mannskapet ombord omkom under tilbakevending til Jorden da romfergens varmeskjold sviktet, og «Columbia» gikk i oppløsning.

## Mannskap
* Rick Husband, Commander (2)
* William C. McCool, Pilot (1)
* Michael P. Anderson, Fraktkommandant (2) 
* Kalpana Chawla, Forskningsspesialist (2)  
* David M. Brown, Forskningsspesialist (1)
* Laurel Clark, Forskningsspesialist (1)
* Ilan Ramon, Spesialist (1) (israelsk astronaut)

(#) = antall romferder iberegnet denne

## «Columbia»-ulykken
Under oppskytingen løsnet en stor bit med skum fra den utvendige drivstofftanken og traff vingen på romfergen. Sammenstøtet var kraftig nok til å skade varmeskjoldet på romfergens vinge så mye at det resulterte i ulykken. Om morgenen den 1. februar 2003 var romfergen på vei tilbake til Jorden etter en 16 dager lang ferd. NASA mistet radiokontakt med fergen bare noen få minutter før den skulle lande i Florida, og videoopptak viser at «Columbia» gikk i oppløsning over Texas i ca. 63&nbsp;km høyde i en hastighet på 5,6&nbsp;km/s. Både fergen og hele mannskapet gikk tapt.

## Høydepunkter fra ferden
STS-107 var en hovedsakelig vitenskapelig ferd, uten besøk på Den internasjonale romstasjonen. Ferdens oppdrag var Migrogravity Research Mission/SPACEHAB.

Det ble gjennomført flere eksperimenter i modulen SPACEHAB RDM i romfergens lasterom. Dette inkluderte ni kommersielle nyttelaster, med 21 ulike undersøkelser. Fire nyttelaster for Den europeiske romfartsorganisasjon, og 18 nyttelaster for NASA.

NASA testet også ny teknologi for resikulering av vann, før dette skulle installeres permanent ombord på Den internasjonale romstasjonen.

## Bilder

Fil:Close-up STS-107 Launch - GPN-2003-00080.jpg|16. januar 2003: «Columbia» skytes opp til det som skulle bli dens siste ferd.
Fil:Columbia_STS-107_launch.jpg|Oppskytingen av «Columbia» i 2003.
Fil:Space Shuttle Columbia disaster ET208 camera.gif|Det skjebnesvangre øyeblikket da «Columbia» ble truffet av isolasjonsmateriale. 
Fil:ColumbiaFLIR2003.png|Fragmenter av «Columbia» brenner opp i atmosfæren


## Se også
*Columbia Hills, fjell på Mars oppkalt etter romfergen.
*Columbia Memorial Station, landingsstedet på Mars til mars-roveren ''Spirit'' i 2004.

## Kilder
* CBS Space News: STS-107 Besøkt 11. november 2022

## Eksterne lenker
* NASA's side om STS-107
Grimoald den yngre

**Grimoald den yngre** (fransk: *Grimaud*) (død 714) var rikshovmester i Neustria fra 695. Han var sønn til Pipin av Herstal og Plektrude. 

Hans far plasserte ham i embetet som rikshovmester i det neustriske kongedømme i 695 da han fremdeles var ung. Han giftet seg med Teodelinda, datter av Radbod, frisernes konge, og han fikk to sønner: Teodoald og Arnold. Hans sønner kjempet om å bli anerkjent som Pipin av Herstals ekte arvinger, siden Grimoald døde før sin far og hans uekte halvbror Karl Martell tilranet seg områdene og embetene til deres far.

## Referanser


## Litteratur
*Riché, Pierre, *Les Carolingiens, une famille qui fit l'Europe*, ISBN 2-01-278851-3
*Volkmann, Jean-Charles, *Bien Connaître les généalogies des rois de France*, ISBN 2-87747-208-6
*Mourre, Michel, *Le petit Mourre. Dictionnaire de l'Histoire*, Paris : Bordas, 1998, ISBN 2-03-519265-X
Osteotomi

**Osteotomi** er et ortopedisk kirurgisk inngrep som innebærer overskjæring av benvev, med formål å forkorte eller forlenge benet, eventuelt endre dets retning. Et eksempel på denne for kirurgisk inngrep er osteotomi for ved utoverdreid stortå (hallux valgus).Her meisles det gjerne ut en kile av knokkelen. Målet er å få rettet opp og korrigert feilstillingen i tåknokkelen, slik at belastningen på leddet blir redusert.
STS-113

**STS-113** er benevnelsen på en romferd med den amerikanske romfergen Endeavour.

## Mannskap

*Jim Wetherbee, Commander
*Paul Lockhart, Pilot
*Michael E. Lopez-Alegria, Mission Specialists
*John Herrington, Mission Specialists
**ISS Ekspedisjon 6 (med opp):**
*Ken Bowersox, Commander
*Don Pettit, NASA ISS Science Officer
*Nikolai Budarin, Flight Engineer
**ISS Ekspedisjon 5 (med ned):**
*Valery Korzun, Commander 
*Sergei Treschev, Flight Engineer 
*Peggy Whitson,NASA ISS Science Officer

## Høydepunkter fra ferden
Endeavour koblet seg sammen med den internasjonale romstasjonen ISS 25. november 2002. STS-113 leverte *Ekspedisjon 6* til ISS. Dette mannskakpet kom til ISS for en 4 måneders periode.
*Ekspedisjon 5* sitt mannskap, returnerte til Jorden ombord på STS-113, og avsluttet dermed en 185 dager langt opphold. 

I løpet av ferden installerte mannskapet på STS-113 sammen med Crew 6 ombord på ISS den nye ‘P1 truss’ på romstasjonen. Det ble gjennomført tre romvandringer (EVA) for å komplettere og aktivere den nye installasjonen, og mengder av utstyr ble overført fra romfergen til romstasjonen.

### Romvandringer
Tre romvandringer (EVA) ble gjennomført mens Endeavour var sammenkoblet med ISS

**EVA Nr. 1** 
*Varighet: 6 timer, 45 minutter 
*Utført av: Mission Specialists Michael Lopez-Alegria og John Herrington
*Oppdrag: Koblet til elektriske forbindelser fra den nye ‘;P1 truss’ til romstasjonen. Astronautene montert også et trådløst kamerasystem (External Transceiver Assembly (WETA)) som kan brukes til å overføre bilder astronautenes hjelm-kameraer, uten at en romfergen er tilkoblet romstasjonen.

**EVA Nr. 2** 
*Varighet: 6 timer, 10 minutter 
*Utført av: Mission Specialists Michael Lopez-Alegria og John Herrington
*Oppdrag: Lopez-Alegria og Herrington gjennomførte ytterligere arbeid ifm den nye ‘;P1 truss’.

**EVA Nr. 3** 
*Varighet: 7 timer
*Utført av: Mission Specialists Michael Lopez-Alegria og John Herrington
*Oppdrag: Herrington og Lopez-Alegria arbeidet på flere typer utstyr, bl.a. en UHF-antenne.

## Bilder

Fil:Sts-113 crew.jpg|Mannskapet på STS-113 ombord på ISS


## Se også
*Den internasjonale romstasjonen
*Liste over byggingen av ISS
*Liste over bemannede romferder til ISS
*Liste over besøkende til Den internasjonale romstasjonen

## Eksterne lenker
* NASA's side om STS-113
VM i fotball 2006 – Gruppe B

Resultatene i **gruppe B i [[VM i fotball 2006]]**.

----

----

----

----

----

## England &ndash; Paraguay

Lørdag, 10. juni 2006 – 15:00
Commerzbank-Arena, Frankfurt am Main – Tilskuere: 48&nbsp;000

* Dommer: Marco Rodríguez 
* Assistentdommere:
** Jose Luis Camargo 
** Leonel Leal 
* 4. dommer: Coffi Codjia 
* 5. dommer:  Celestin Ntagungira 

## Trinidad og Tobago &ndash; Sverige

Lørdag, 10. juni 2006 – 18:00
Signal Iduna Park, Dortmund – Tilskuere: 62&nbsp;959

* Dommer: Shamsul Maidin 
* Assistentdommere:
** Prachya Permpanich 
** Eisa Gholoum 
* 4. dommer: Óscar Ruiz 
* 5. dommer:  Fernando Tamayo 

## England &ndash; Trinidad og Tobago

Torsdag, 15. juni, 2006 – 18:00
Frankenstadion, Nürnberg – Tilskuere: 41&nbsp;000

 
* Dommer: Toru Kamikawa 
* Assistentdommere:
** Yoshikazu Hiroshima 
** Kim Dae Young 
* 4. dommer: Kevin Stott 
* 5. dommer: Chris Strickland 

## Sverige &ndash; Paraguay

Torsdag, 15. juni, 2006 – 21:00
Olympiastadion, Berlin – Tilskuere: 72&nbsp;000

* Dommer: Ľuboš Micheľ 
* Assistentdommer:
** Roman Slysko 
** Martin Balko 
* 4. dommer: Jerome Damon 
* 5. dommer:  Enock Molefe 

## Sverige &ndash; England

Tirsdag, 20. juni, 2006 – 21:00
RheinEnergieStadion, Köln – Tilskuere: 45&nbsp;000

* Dommer: Massimo Busacca 
* Assistentdommer:
** Francesco Buragina 
** Matthias Arnet 
* 4. dommer: Khalil Al Ghamdi 
* 5. dommer:  Fathi Arabati 

## Paraguay &ndash; Trinidad og Tobago

Tirsdag, 20. juni, 2006 – 21:00
Fritz Walter Stadion, Kaiserslautern – Tilskuere: 46&nbsp;000

* Dommer: Roberto Rosetti 
* Assistentdommere:
** Cristiano Copelli 
** Alessandro Stagnelli 
* 4. dommer: Frank De Bleeckere 
* 5. dommer: Peter Hermans
Glass (andre betydninger)

**Glass** kan sikte til:

*Glass (maritimt), eldre tidsenhet til sjøs
*Glass (materiale)
*Drikkeglass
*Philip Glass, amerikansk komponist
Charles Schwab Challenge

**Dean & DeLuca Invitational**, tidligere Crowne Plaza Invitational at Colonial og Bank of America Colonial, er en golfturnering på PGA-touren som arrangeres hvert år i mai på Colonial Country Club i Fort Worth i Texas. Den ble første gang arrangert i 1946, og har vært en fast del av turneringsprogrammet siden. Den første turneringen ble vunnet av Ben Hogan, som også vant den fire ganger til i løpet av årene frem til 1959.

Tureringen er en *invitational*, noe som innebærer litt andre kriterier for å kvalifisere seg. De 70 øverste på fjorårets pengeliste er automatisk kvalifisert, og det samme er spillere som tidligere har vunnet turneringen. I tillegg har sponsorene større mulighet enn vanlig til å gi spillere de selv ønsker muligheten til å delta.

## Vinnere

## Eksterne lenker
* Turneringens side på PGATOUR.com
*
Andy McNab

**Andy McNab** (pseudonym) (født 28. desember 1959) er en britisk forfatter med fortid som soldat i Special Air Service. Han skriver om sin fortid i militæret, blant annet om oppdrag han har vært på. Det mest kjente av disse er *[[Bravo Two Zero]]*, et SAS-oppdrag i Irak som endte med at McNab og flere av hans medsoldater ble tatt til fange og torturert. Boken ble filmatisert i 1998.

I kjølvannet av McNabs bok om *Bravo Two Zero* er det kommet andre bøker som setter spørsmålstegn ved McNabs versjon av hva som egentlig hendte.

Chris Ryan (pseudonym) har skrevet boken *[[The One That Got Away]]* (filmatisert i 1996). Ryan forteller sin versjon av hva som skjedde, og om sin ensomme flukt ut av Irak.

Mike Coburn (pseudonym), i bøkene til McNab og Ryan kjent som Mark the Kiwi, har skrevet boken Soldier Five. Denne boken er skrevet ut fra frustrasjon, skriver Coburn i forordet, frustrasjon over å være tvunget til stilltiende å godta påstander og forvrengninger fremsatt av andre, uten mulighet til å gi sitt besyv med i laget. Malcolm McGown (kalt Stan i bøkene til McNab og Ryan) gir sin tilslutning til denne versjonen i et eget forord, undertegnet Mal.

Michael Asher, en tidligere SAS-soldat, reiste til Irak ti år etter *Bravo Two Zero* og fikk tak i flere av irakerne som kom i kontakt med soldatene. I boken *The Real Bravo Two Zero* tar han et oppgjør med både McNab og Ryan, og fører argumenter for at flere av hendelsene de beskriver ikke kan ha funnet sted. I boken avslører Asher også det han hevder er det egentlige fornavnet til McNab.

*Bravo Two Zero* er også kommentert i biografiene til flere offiserer, blant annet Peter Radcliffe og Gaz Hunter (pseudonym).

I tillegg til selvbiografiske bøker har McNab skrevet flere romaner.

McNab ble i 2017 utnevnt til kommandør (CBE) av Order of the British Empire.

## Bibliografi (utvalg)

### Sakprosa
* *Bravo Two Zero* (1993)
* *Immediate Action* (1995)
* *Seven Troop* (2008)
* *Spoken from the Front* (2009)

### Romaner
#### Nick Stone-serien

* *Remote Control* (17. februar 1998)
* *Crisis Four* (22. august 2000)
* *Firewall* (5. oktober 2000)
* *Last Light* (1. oktober 2001)
* *Liberation Day* (1. oktober 2002)
* *Dark Winter* (3. november 2003) 
* *Deep Black* (1. november 2004)
* *Aggressor* (1. november 2005)
* *Recoil* (6. november 2006)
* *Crossfire* (5. november 2007)
* *Brute Force* (2008)
* *Exit Wounds* (2009)

Romanenes omslag deler et tema: Det viser utstyr utsatt for røntgenstråling. *Dark Winter*, for eksempel, viser en pistol, hvor du kan se alt av patroner, fjærmekanismer og stempler inni. De første utgavene av de tidligste utgivelsene (til og med *Liberation Day*) har andre omslag.

#### Boy Soldier-serien
Disse er skrevet sammen med Robert Rigby

* *Boy Soldier* (5. mai 2005)
* *Boy Soldier 2: Payback* (6. oktober 2005)
* *Boy Soldier 3: Avenger* (4. mai 2006)
* *Boy Soldier 4: Meltdown* (3. mai 2007)

#### Quick Reads-prosjektet

* *The Grey Man* (8. mai 2006)

## Referanser


## Eksterne lenker
* 
* 
*  Andy McNabs offisielle nettsted
*  Essay for BBC's This Week programme
Vakt (tidsenhet)

**Vakt** er en gammel tidsenhet. Den ble brukt i sjøfarten og er på fire timer. Det går åtte glass på en vakt.

## Bakgrunn
Døgnet om bord på skip og fartøy har tradisjonelt blitt delt i seks vakter, hver på fire timer. De seks vaktene er:

Hver vakt deles videre inn i åtte glass, dermed blir ett glass ½ time. Med skipsklokka gis klemt ved glass for å angi hvor lang tid som er gått av vakten. Hver hele time angis med dobbeltslag, og hver halvtime med enkeltslag. For hundevakten får en:

På denne måten holdes mannskapet orientert om døgnet og vaktens gang. En må anta at ordet «glass» her har sin opprinnelse i at tiden tidligere ble målt med timeglass. De tidligste urverk var utelukkende pendelurverk. Et pendelurverk er ubrukelig om bord, siden sjøgangen vil forstyrre pendelens gang og gjøre uret upresist. Timeglass er upåvirket av sjøgang.

## Se også
* Vakthavende offiser

## Referanser
Vektorgrafikk

**Vektorgrafikk** er motstykket til punktgrafikk hvor det visuelle uttrykket skapes ved hjelp av vektorer til geometriske figurer og fargeoverganger. Mens punktgrafikk i sin enkleste form er et rutenett med en bestemt fargekode i hver rute, er vektorgrafikkens tegn og figurer definert slik at skalering kan foretas ubegrenset uten tap av kvalitet, samtidig som informasjonsmengden på datafilen, som styrer hvordan bildet skal vises på skjermen, er relativt liten.

Vektorgrafikk benyttes ofte til strektegninger, illustrasjoner og symboler som skal tolkes entydig, spesielt hvor budskapet skal presenteres på flere medier. Derimot vil, for eksempel, et fotografisk bilde med alle sine nyanser ikke la seg representeres ved vektorisering.

For å skape vektorgrafikk kreves det spesielt tilpasset programvare, for eksempel Adobe Illustrator, CorelDraw eller Inkscape. Mange ordinære bildebehandlingsprogrammer har også mulighet for å lage vektorgrafikk, ofte henvist til som Bézier-kurver eller bare kurver.

Vanlige formater som lagrer vektorgrafikk er
* *.PDF – *Portable document format*. Et mye brukt filformat som også kan inneholde punkt- vektorgrafikk samtidig. Mye brukt for å lagre arbeider som skal trykkes.
* *.EPS – *Encapsulated post script*. Kan sammenliknes med .pdf, men gir generelt større filer.
* *.WMF – *Windows meta file*. Vektorformat av Microsoft – brukes mye i clip-art.
* *.AI – *Adobe Illustrator file*. Dokumentfiler for Adobe Illustrator.
* *.SVG – *Scalable Vector Graphics*. Åpen standard for vektorgrafikk. Brukes av blant annet Inkscape.
* *.VML – *Vector Markup Language*. Utviklet av Microsoft og Macromedia. Kan blant annet vises i Internet Explorer 5 eller nyere.
PostScript er en standard som bruker vektorgrafikk til å lagre eller overføre data. Mange papirskrivere har denne egenskapen og gir generelt et bedre utskriftsresultat.

Et annet eksempel på vektorgrafikk er skrifttyper eller *fonter*, og er et godt eksempel på fleksibiliteten til vektorgrafikk når man ser på detaljene på vanlige tekstutskrifter. Skrifttypene lagres ofte som TrueType (*.TTF) eller PostScript (*.PFM).
Toshima

**Toshima** (豊島区 -ku) er en av Tokyos 23 bydeler. Toshima grenser til Nerima, Itabashi og Kita i nord, og Shinjuku og Bunkyo i sør.

Toshima-ku ble grunnlagt 15. mars 1947, og er en av Tokyos mest internasjonale bydeler, med 6,16 % innbyggere av utenlandsk opprinnelse. Av disse er 56 % kinesiske.

## Utdanning
Det er fire universiteter i Toshima:
*Gakushuin-universitetet (学習院大学) 
*Tokyo College of Music (東京音楽大学) 
*Rikkyo University (立教大学) eller St. Paul's University 
*Taisho University (大正大学) 
## Eksterne lenker
*
Scafell Pike

**Scafell Pike** er med en topp på 978 meter over havet det høyeste fjellet i England. Fjellet ligger i Lake District National Park i Cumbria i Nordvest-England.

Fjellet er klassifisert som en marilyn, hewitt, wainwright og nuttall.
VM i fotball 2006 – Gruppe C

Resultatene i **gruppe C i [[VM i fotball 2006]]**.

----

----

----

----

----

## Argentina &ndash; Elfenbenskysten

Lørdag, 10. juni 2006 – 21:00
AOL Arena, Hamburg – Tilskuere: 49&nbsp;480

* Dommer: Frank De Bleeckere 
* Assistentdommere:
** Peter Hermans 
** Walter Vromans 
* 4. dommer: Éric Poulat 
* 5. dommer:  Vincent Texier 

## Serbia og Montenegro &ndash; Nederland

Søndag, 11. juni, 2006 – 15:00
Zentralstadion, Leipzig – Tilskuere: 37&nbsp;216

* Dommer: Markus Merk 
* Assistentdommere:
** Christian Schräer 
** Jan-Hendrik Salver 
* 4. dommer: Mohamed Guezzaz 
* 5. dommer:  Brahim Djezzar 

## Argentina &ndash; Serbia og Montenegro

Fredag, 16. juni 2006 – 15:00
Veltins-Arena, Gelsenkirchen – Tilskuere: 52&nbsp;000

* Dommer: Roberto Rosetti 
* Assistentdommere:
** Cristiano Copelli 
** Alessandro Stagnoli 
* 4. dommer: Essam Abd El Fatah 
* 5. dommer:  Dramane Dante 

## Nederland &ndash; Elfenbenskysten

Fredag, 16. juni 2006 – 18:00
Gottlieb-Daimler-Stadion, Stuttgart – Tilskuere: 52&nbsp;000

* Dommer: Óscar Ruiz 
* Assistentdommere:
** Marco Rodríguez 
** Jose Luis Camargo 
* 4. dommer: Fernando Tamayo 
* 5. dommer:  José Navia
Gakushuin-universitetet

**Gakushuin-universitetet** (学習院大学 *Gakushūin Daigaku*) er et universitet i Tokyo, Japan, og ble opprettet under andre verdenskrig.

## Kjente alumner
*Hirohito 
*Akihito 
*Naruhito 
*Sayako Kuroda 
*Hayao Miyazaki 
*Yoko Ono
## Referanser


## Eksterne lenker
*
Itabashi

**Itabashi** (板橋区　-ku) er en av Tokyos 23 bydeler.

## Skoler
Det er fire universiteter i Itabashi:
*Tokyo Kasei University
*Teikyo University
*Daito Bunka University
*Nihon University

*High schools* som drives av *[[Tokyo Metropolitan Board of Education]]* er
*Itabashi High School
*Itabashi Yutoku
*Kitatoshima Technical High School
*Kitazono High School
*Ohyama High School
*Takashima High School

## Infrastruktur for samferdsel
### Skinnegående persontransport

*East Japan Railway Company (JR East) Saikyō-linjen: Itabashi-stasjonen, Ukima-Funado-stasjonen
*Toei Mita-linjens stasjoner: Shin-Itabashi, Itabashi Kuyakusho-mae, Itabashi-Honchō, Moto-Hasunuma, Shimura Sakaue, Shimura-Sanchōme, Hasune, Nishidai, Takashimadaira, Shin-Takashimadaira, Nishi-Takashimadaira 
*Tokyo Metro Yūrakuchō-linjen: Chikatetsu Narimasu-stasjonen
*Tōbu Tōjō-linjens stasjoner: Ōyama, Naka-Itabashi, Tokiwadai, Kami-Itabashi, Tobu-Nerima, Shimo-Akatsuka, Narimasu 

Noen av stasjonene overlapper grensene til andre bydeler også. Noen av stasjonene ligger utafor Itabashi (men er i gangavstand til Itabashi). Shimo-Itabashi-stasjonen ligger i Toshima; Kotake Mukaihara-stasjonen og Akatsuka Subway-stasjonen ligger i Nerima; Ukima-Funado-stasjonen ligger i Kita.

### ''Highway''
*Shuto Expressway
**No.5 Ikebukuro Route (Takebashi JCT – Bijogi JCT)
**C2-ringveien (Itabashi JCT – Kasai JCT)

## Litteratur
*Petersson, Torbjørn. «Bydelen [Takashimadaira] som krympet og fikk rynker». Aftenposten. 2012-12-15
## Eksterne lenker
*
Vakt

**Vakt** kan referere til:

*En person som holder vakt, slik som en grensevakt, en livvakt, en ordensvakt, en vekter, en vekter (eldre tid) eller en skyddsvakt (i Sverige).

*Et sted eller lokale der det holdes vakt og der besøkende kan henvende seg, for eksempel ved inngangen til en helseinstitusjon eller en militæravdeling; se skilderhus.

*En arbeidsperiode i yrker med turnusarbeid, for eksempel nattevakt og kveldsvakt.

*Vakt (tidsenhet)

## Se også
*Brannvakten
*Den gamle brannvakt
*Hans Majestet Kongens Garde
*Vakthunder
*Vaktsjef

## Eksterne lenker
* Vakt i Bokmålsordboka
Nakano

**Nakano** (中野区 -ku) er en av Tokyos 23 bydeler. Området er omgitt av fem andre bydeler:  Shinjuku, Suginami, Nerima, Shibuya, og Toshima.
## Eksterne lenker
*
Taito

**Taitô** (台東区 *Taitō-ku*) er en av Tokyos 23 bydeler. Området er omgitt av fem andre bydeler: Chiyoda, Bunkyo, Arakawa, Sumida og Chuo.

Taitô-ku ble grunnlagt 15. mars, 1947.

## Områder
*Nakamise Street 
*Akihabara 
*Ameyoko 
*Yanaka

## Templer
*Sensoji og Kaminarimon
*Akiba
*Kan'ei-ji 
*Kishibojin

## Parker
*Asakusa Kôen
*Sumida Kôen
*Ueno Kôen
*Yanaka Kôen
Skilling (Spd)

**Skilling** er en gammel nordisk myntenhet, som ble brukt i Norge fra ca. 1515 til 1875.  

Skillingen ble første gang preget av kong Hans (1483–1513), i forbindelse med innføringen av det Lybske myntsystemet. Mynten ble preget i sølv.

Fra 1625 ble skillingen den minste myntenheten i den norske myntrekken, og 1/2 skillingen den minste skillemynten. Det gikk 16 skilling på en mark, 24 skilling på en ort og 96 skilling på en daler. 
 
Ved myntreformen i 1816 ble skillingen (som første norske mynt) preget i kobber, og det gikk 120 skilling på en speciedaler.

En skilling tilsvarte i 1875 omtrent 3,3 øre. 

Etter dagens pengeverdi (2019 – korrigert for konsumprisindeksen), tilsvarer 1 skilling ca. kr. 2,16.

Historiske valører: 48 skilling, 24 skilling, 16 skilling, 12 skilling, 8 skilling, 4 skilling, 2 skilling, skilling, 1/2 skilling.

## Se også
* Norske mynter
* Norske måleenheter

## Referanser
Josef von Löschner

**Josef Wilhelm Freiherr von Löschner** eller **Josef Vilém z Löschneru** (født 7. mai 1809 i Kadaň, død 19. april 1888 på Schloss Velichov) var en østerriksk medisiner, rektor ved Karlsuniversitetet i Praha og keiserlig livlege. Balneologen Löschner arbeidet særlig for å fremme det bøhmiske kurbadvesenet og den såkalte *Trinkkur*.

## Liv
Etter å ha gått på gymnasiene i Kaaden og Komotau studerte Löschner medisin i Praha. I 1834 ble han dr. med. og ble professor ved det medisinske fakultet ved Karlsuniversitetet. Fra 1862 til 1863 var han universitetets rektor.

Löschner mottok i 1850 Frans Josef-ordenen, og ble i 1862 utnevnt til landsmedisinalråd og i 1865 til keiser Franz Joseph Is livlege, med rang som hoffråd. I 1868 pensjonerte han seg på grunn av en øyensykdom, og mottok av keiseren St. Stephansordenens ridderkors. I 1870 ble han opphøyet i friherrestanden.

Franz-Joseph-Kinderhospital i Praha ble grunnlagt gjennom en gave fra Löschner.

## Verker
* *Der [[Kyselka|Gießhübler]] Sauerbrunn*, 1846
* *Die Versendung der [[Karlsbad]]er Mineralquellen*, 1847
* *Das [[Bečov|Saidschitzer]] Bitterwasser*, 1853
* *Der Sauerbrunnen zu [[Bílina|Bilin]]*, 1859
* *[[Janské Lázně|Johannisbad]] im böhmischen Riesengebirge*, 1859
* *Beiträge zu Balneologie aus den Kurorten Böhmens*, 1862
* *Balneologische Skizze von [[Děčín|Tetschen-Bodenbach]]*, 1862
* *Die Eisenwässer von [[Lázně Kynžvart|Königswart]]*, 1865
* *[[Teplice|Teplitz]] und die benachbarten Kurorte*, 1867

## Referanser
Ort (myntenhet)

**Ort** («firedel») er en myntenhet som ble brukt i Skandinavia. I Norge ble den brukt fra 1816 til 1875. Det går 24 skilling på en ort, eller en fjerdedels riksdaler.

Orten var imidlertid bare en «regnemynt», og det ble aldri preget mynter med ort som valør.

Ved overgangen til kroner i 1875 tilsvarte en ort omtrent 80 øre. Etter dagens pengeverdi *([[2006]] – korrigert for [[konsumprisindeksen]])* tilsvarer en ort ca. kr. 36,-

1 spesidaler = 5 ort = 120 skilling (1816-1875).

## Se også

* Norske mynter
* Norske måleenheter

## Referanser
Speciedaler

**Speciedaler**, eller **spesidaler**, også kalt **species** (*riksdaler in specie*, «i lødig mynt av metall med egenverdi»), er en myntenhet som ble brukt i Norge fra 1560 til 1875. Forkortelsen var **Spd.** En speciedaler var opprinnelig en stor sølvmynt med en vekt i underkant av 30 gram og et sølvinnhold på 87,5 %. Senere ble det også trykt sedler pålydende 1 eller flere speciedaler. Verdien var opprinnelig 6 mark = 96 skilling, men på grunn av lavere sølvinnhold enn det offisielle i mynter av lavere valør ble den gjerne regnet for å være verd 120 skilling. Under kong Carl III Johan ble det ryddet opp i myntrekken, og speciedalerens verdi ble offisielt fastsatt til 120 skilling eller 5 ort. (En ort = 24 skilling). 

De første speciedalerne i Norge var preget i Danmark. Norsk produksjon begynte i Christiania i 1628 og fortsatte ved Den Kongelige Mynt på Kongsberg i perioden fra 1686 til 1873. 

I 1873 kom den skandinaviske myntreformen som gjorde at både Sverige og Danmark gikk over til å bruke kroner og øre. Norge gikk over fra speciedaler til kroner og øre i 1874, og én speciedaler ble gjort likeverdig med fire kroner. Norge sluttet seg til myntunionen i 1875. 

Etter dagens pengeverdi (2019 – korrigert for konsumprisindeksen) tilsvarer verdien av en speciedaler fra 1875 ca. kr. 262,-

Historiske valører: 4 speciedaler, 3 speciedaler, 2 speciedaler, speciedaler, 1/2 speciedaler, 1/4 speciedaler, 1/8 speciedaler. 

I 1604 preget Christian IV også en firkantet mynt med valør 8 daler i gull.

## Se også
*Daler
*Norske mynter
*Norske måleenheter

## Noter


## Eksterne lenker
* UIO – Speciedaler
Skilling

**Skilling** kan referere til:

*Skilling (Spd) som er 1/120 spesidaler i valutasystemet fra 1816 til 1875
*Skilling (Rbdr) som er 1/96 riksbankdaler i valutasystemet fra 1813 til 1816
*Skilling (Rdr) som er 1/96 riksdaler-species i valutasystemet fra 1544 til 1813

## Se også
* Østerriksk schilling
* Britisk shilling
Lilleborg skoles musikkorps

**Lilleborg skoles musikkorps** ble stiftet 18. februar 1931 av overlærer Per Kviberg. Korpset holder til på Torshov i Sagene bydel i Oslo. I en periode samarbeidet korpset med de to andre korpsene i bydelen, Bjølsen skoles musikkorps og Sagene skoles musikkorps, under navnet BjølSaLi med saksofonist Kari Rolland som dirigent. 

Musikkorpset har de siste årene hatt en stigende utvikling både musikalsk og i antall musikanter. Korpset er et janitsjarkorps bestående av elever fra grunnskolens 2.-10. klasse, fordelt over tre avdelinger: aspiranter, junior og hovedkorps. Hovedkorpset dirigeres av trombonist Lars Espen Rath Vestad. 

Korpset har et velbesøkt loppemarked både på våren og høsten. 

## Eksterne lenker
* Korpsets hjemmeside
Symbiose

**Symbiose** er sameksistens eller samliv. Fra gresk *syn* som betyr *sammen med* og *bios* som betyr *liv*. Det finnes forskjellige typer symbioser som nevnt under.

Eksempler er maur som «melker» bladlus for honningdugg; mauren beskytter bladlusene og får honningdugg som belønning. 

Mange dyr og planter lever i symbiose med hverandre. Dette samlivet kan deles i tre måter å leve sammen på: 

* Mutualisme – hvor samlivet gir begge artene fordeler (+/+).
* Parasittisme – hvor samlivet er skadelig for den ene av organismene (+/-). 
* Kommensalisme – hvor samlivet gir ene organismen fordeler, mens den andre ikke merker det eller bryr seg (+/0).

## Se også
* Allelopati
Bertoald

**Bertoald** (død 604) var frankisk rikshovmester (*maior domus*) i kongeriket Burgund fra en gang før 603 (da han først ble nevnt som rikshovmester under kong Teoderik II) til han døde året etter. I henhold til den nær samtidige *[[Fredegars krønike]]* var han moderat, fornuftig, modig og ærlig.

I 604 ble Bertoald sendt ut på en tilnærmet selvmordsoppdrag av Burgunds konge Teoderik under det påskudd at han skulle inspisere de kongelige gods langs elven Seinen. Bak hevdes det kongens bestemor, den dominerende Brunhilda, og hennes favoritt Protadius, slik at Bertoald på hendig vis ville bli drept. Noen som ville gjøre posisjonen rikshovmester ledig og bli fylt av Protadius.

Bertoald og tre hundre menn var ved Aréle da kong Klotar II av Neustria, som visste om hans nærvær, sendte en hær under sin sønn Merovek og hans rikshovmester Landrik for å overfalle ham. Bertoald flyktet til Orléans og Landrik fulgte etter og beleiret ham, noe som var et brudd på en fredsavtale med Teoderik.

Kongen av Burgund reiste ut ved juletider til Étampes og møtte styrkene til Merovek og Landrik. Med hjelp av Bertoald beseiret ham dem og tok Paris. Bertoald ble drept i slaget etter å ha angrepet fienden for langt ute, uten tanke for sitt eget liv som han visste var i fare på grunn av komplotter på vegne av Protadius. Protadius ble også rikshovmester etter ham.

## Referanser
Brakke

**Brakke** er et lettbygd hus, ofte satt opp midlertidig med tanke på losji av mennesker, ofte soldater eller et mannskap av arbeidsmenn eller -kvinner, ofte med bygningsmetoder som gjør konstruksjonen rask å reise, eller mobil. Brakker er gjerne laget av standardiserte elementer eller etter standardiserte tegninger og kan derfor bygges raskt og gjerne også flyttes. Brakker er brukt i fange- og konsentrasjonsleirer, til innkvartering av soldater (til forskjell fra kaserner som er mer varige konstruksjoner) og også i forbindelse med bygg- og anleggsarbeider som går over en viss tid. Videre er brakker brukt som nødboliger og som sykehus osv. etter forskjellige katastrofer.

På samme måte som et vanlig hus kjennetegnes brakken av sine fire *vegger*, samt av *taket* som ligger ovenfor og holder regnet borte. Men i motsetning til et alminnelig hus, som varierer i *byggemateriale* og antall *etasjer*, består nesten alltid brakken utelukkende av én etasje og er ofte bygget i tre. Moderne brakker brukes ofte for å konstruere brakkerigger og kan da bestå av flere etasjer med egne seksjoner for forpleining og kontorer. Brakker for spesielle anvendelser kan også være konstruert i metall og følge standarder for industricontainere.

## Tyskerbrakker
Andre verdenskrig skapte et spesielt stort behov for brakker; dels på grunn av akutt behov for midlertidige boliger til alle som ble husløse etter tyskernes terrorbombing av norske byer og tettsteder våren 1940. Den tyske okkupasjonsmakten skulle også skaffe husrom til sine 300 000 soldater. En stor del av disse ble innlosjert i brakker som ble omtalt som *tyskerbrakker*. Mange av disse tyskerbrakkene ble etter 1945 overtatt av nordmenn. 

## Brakker for anleggsrigger
Anleggsbrakker i bygge- og anleggsnæringen følger ofte tilnærmet standardiserte mål slik at de kan stables i brakkerigger slik at de får liten grunnflate. Innvendig blir det gjerne lagd en langsgående gang i riggens lengde, med kontorer og sovealkover til hver side, eller en tilsvarende gangbro blir lagd på utsiden. Slike utvendige gangbroer er vanligst på brakkerigger  for forpleining da hver enkelt brakke fremstår som en selvstendig boenhet, om enn med noen delte fasiliteter. Det er ofte egne moduler i slike brakkerigger for kjøkken, toalett og dusj.

## Eksterne lenker
*
Oslo tinghus

**Oslo tinghus** ligger på C.J. Hambros plass 4 i Oslo og huser Oslo tingrett. Det drives både sivilrettslig domsvirksomhet, namsvirksomhet og førsteinstans rettsbehandling i Oslo tinghus.

Bygget ble tegnet av Østgaard Arkitekter AS ved arkitekt Terje Grønmo på oppdrag fra Statsbygg og ble ferdigstilt i 1994. Bygget rommer 59 rettssaler og elleve rettsmeklingsrom. Byggets fasade domineres av granitt, som også er brukt i gulvene i publikumsarealene. 

I forkant av hovedforhandling i straffesaken mot Anders Behring Breivik, som startet 16. april 2012, ble andre etasje i tinghuset bygget om, blant annet ble det bygget en ny rettssal med plass til 204 tilhørere. Dette er den største rettssalen i Norge. Salene og arealet i hele andre etasje inneholder blant annet pressesenter, rom for pårørende og etterlatte.

## Referanser


## Eksterne lenker
* Oslo tinghus: Jussens storstue fra «Advokatbladet»
*
Kulta

**Kulta** er et nordnorsk kompetansesenter i sirkus, teater og sceneteknikk i Tromsdalen i Troms. Senteret ledes av Bente Reibo og ble opprettet gjennom et vedtak i kommunestyret i 1992. Ved opprettelsen ble senteret kalt for Tromsdalen Kulturhus, og ble et tilholdssted for teater- og sirkusgrupper, ungdomsklubb, rockeklubb og tryllekunstnere. De ulike aktivitetene ble en del av kulturskoletilbudet i Tromsø kommune.

## Historie
I 2002 feiret Tromsdalen Kulturhus 10 år. Da skiftet huset offisielt navn til *Kulta*, etter at dette klengenavnet hadde hengt ved huset siden starten. I januar 2003 ble *Kulta Blackbox* åpnet. Dette var et nytt scenehus som hadde blitt oppført ved siden av hovedbygningen.

Kulta ble etter hvert et offisielt fagsenter for scenekunst og sirkus i Tromsø kommune, og en del av kommunens satsing på et utvidet kulturskoletilbud med utgangspunkt i eksisterende kunstbedrifter utenfor den tradisjonelle kulturskolen. Etter flere runder med omorganisering av kultur- og kulturskoletilbudet i kommunen, ble Kulta i februar 2017 tilbakeført til ansvarsområdet Kultur og Idrett i Tromsø kommune.

Siden starten i 1992 har Kulta rommet tryllekunstgrupper, plakat- og designverksted, animasjonsverksted, filmverksted, teaterverksted for små barn, barneteater for ulike aldersgrupper, ungdomsteater, teater med voksne aktører, pantomimekurs, hageprosjekt, ildskulptører, breakdancekurs, performancegrupper, scenekamp, gateteater, kurs i skuespillerteknikk, kulisseverksted, revyverksted, tegne- og malekurs, ungdomsklubb, småjobbsentral, rockeklubb, sirkusgrupper for barn,  og tatt store oppdrag på utforming og bygging av scenografi.

12. mai 2007 feiret Kulta 15-årsjubileum. Rundt 200 elever fylte byen med teater, sirkus og scenekamp.

## Sirkus
### Nysirkusprosjektet
Kultas kompetanse på sirkustrening ble gradvis bygget opp over en 10-årsperiode. I 2002 initierte senteret «Nysirkusprosjektet», en satsing på sirkus som også inkluderte teater. Huset produserte deretter to større nysirkus-forestillinger, *Liv* i 2002 og *Ur* i 2004. Den første profesjonelle forestillinga, *Sirkusgåter*, hadde premiere høsten 2004.

Per 2017 tilbyr Kulta blant annet kurs i sirkusdisipliner for voksne.

### Sirkusskolen
Kulta har ansvaret for åtte sirkusgrupper med tilsammen rundt 90 elever i alderen 6-17 år. Gruppene er inndelt etter alder og på timeplanen står ulike sirkusdisipliner som golvakrobatikk, luftakrobatikk og sjonglering, men også fysisk spill, koreografi, forestillingsavvikling og sikkerhet.

## Teater
Etter hvert fantes det 10 teatergrupper som møttes på Kulta hver uke for å øve og lage teaterforestillinger. Øvingslokaler ble også tatt i bruk på Mortensnes. Fagsenteret Kulta utviklet med årene et opplæringstilbud i teater for rundt 120 barn og ungdom i alderen 5-16 år. Opplæringstilbudet har omfattet ulike skuepillerteknikker, improvisasjon, stemmebruk, konsentrasjonsøvelser og teaterleker.

## Hederspriser
2007 – Coop Nords kulturpris

## Referanser


## Eksterne lenker
* Hjemmesiden til Kulta Besøkt 1. september 2018.
Machelen

**Machelen** er et sted og en kommune i den belgiske provinsen Flamsk Brabant.

## Referanser


## Eksterne lenker
* Kommunens nettside